

## GRADSKO VIJEĆE

KLASA: 024-03/24-01/09

UBROJ: 2140-4-2-24-17

Oroslavje, 16.12.2024. godine

Temeljem odredbi Zakona o socijalnoj skrbi („Narodne novine“ broj [18/22](https://www.zakon.hr/cms.htm?id=52195), [46/22](https://www.zakon.hr/cms.htm?id=52192), [119/22](https://www.zakon.hr/cms.htm?id=54052), [71/23](https://www.zakon.hr/cms.htm?id=57274), [156/23](https://www.zakon.hr/cms.htm?id=59080)), a u svezi odredbi članka 27. stavka 1. Zakona o prodaji stanova na kojima postoji stanarsko pravo („Narodne novine“ broj 43/92, 69/92, 87/92, 25/93, 26/93, 48/93, 2/94, 44/94, 47/94, 58/95, 103/95, 11/96, 76/96, 111/96, 11/97, 103/97, 119/97, 68/98, 163/98, 22/99, 96/99, 120/00, 94/01, 78/02) i članka 32. Statuta grada Oroslavja («Službeni glasnik Krapinsko-zagorske županije» broj 16/09. i 13/13. i 19/18.), Gradsko vijeće na svojoj 40. sjednici održanoj dana 16.12.2024. godine, donijelo je

**P R O G R A M**

**UTROŠKA SREDSTAVA OD PRODAJE**

**STANOVA NA KOJIMA POSTOJI STANARSKO PRAVO**

**ZA 2025. GODINU**

Članak 1.

Programa korištenja sredstava ostvarenih od prodaje stanova na kojima postoji stanarsko pravo za 2025. godinu (u daljnjem tekstu: Program) utvrđuje se namjena korištenja sredstava ostvarenih kao prihod Proračuna Grada Oroslavja za 2025. godinu po osnovi uplata od prodaje stanova na kojima postoji stanarsko pravo.

Članak 2.

 U Proračunu grada Oroslavja uplaćuju se novčana sredstva od prodaje 5 stanova na kojima postoji stanarsko pravo. Stanovi se prodaju s rokom otplate od 15 do 30 godina, počevši od 1992.-1994. godine.

Članak 3.

 Godišnje zaduženje planirano je u iznosu od 4.443,00 eura.

 Od uplaćenih novčanih sredstava, dio u visini od 55% (2.443 eura) doznačuju se u državni proračun, a 45% (2.000 eura) polaže se na žiro račun Proračuna grada Oroslavja i planirana su za pomoći u ovlasti socijalne skrbi - za podmirenje troškova stanovanja za socijalno ugrožene osobe.

Članak 4.

Planirana i raspoređena sredstva prema članku 3. ovog Programa mogu se tijekom godine mijenjati izmjenama Proračuna, ovisno o ostvarenju sredstava od prodaje stanova na kojima postoji stanarsko pravo.

Članak 5.

 Ovaj Program objavit će se u Službenom glasniku Krapinsko-zagorske županije i na web stranicama grada Oroslavja.

 PREDSJEDNIK

 Gradskog vijeća Oroslavje

 Ivan Tuđa